Може се слободно рећи: да су бачки Немци, до доласка Хитлера на власт у Немачкој и оснивања немачких организација, били миран и дисциплинован народ, а према државној заједници Југославији, лојални држављани. У местима где је било и становника других националности (Станишић и Риђица), Немци су са свима живели у добрим односима, без обзира на њихову економску моћ и националну особености. Припајањем Аустрије Немачкој изазвало је одушевљење и наде у погледу даље судбине бачких Немаца. Под паролом "Обнове", чланови омладинске организације (Хитлерјунгед), скоро у свим бачким местима, где живе Немци, почели су носити траке око руке са кукастим крстом, марширајући улицама с музиком, поздрављајући се подизањем руку са нацистичким поздравом: "Хајл Хитлер", певајући химну Хортса Весела. Одржавају се војне вежбе омладине, јавно испољавајући наду да ће Хитлер за кратко време заузети Славонију и Војводину .